У польскія ВНУ – так, запрашаюць. І я бясплатна там чытаю лекцыі пра беларусаў у Войску Польскім. У нас гэтыя ж лекцыі я даношу падчас прэзентацый сваіх кніг, і гэта таксама выклікае вялікую цікавасць у беларускага грамадства. Бо што тычыцца гісторыі Заходняй Беларусі ў міжваенны час ці ўдзелу беларусаў у Войску Польскім у барацьбе з нацызмам – гэта сапраўдная Атлантыда. Так, у акадэмічнай гістарыяграфіі выходзяць манаграфіі, публікуюцца артыкулы, але звычайныя беларусы амаль нічога пра гэта не ведаюць.